# Ricardo Arroyo García

Ricardo Arroyo García (Barcelona, 28 de novembre del 1950) és un actor de cinema, televisió i teatre català.

## Biografia

Es tracta d'un actor que, tot i que ha treballat tant en televisió com en cinema, s'ha forjat en el teatre, mitjà en el qual ha participat en un gran nombre d'obres. Destaca també la seva participació en el gènere conegut com de Revistes, en què ha treballat en muntatges com El diluvio que viene, Una noche de abrigo, Apasionada, Cada cual con la suya o La sopera. Entre els seus altres treballs en els escenaris, destaca la seva participació en l'obra La venganza de la Petra, escrita per Carlos Arniches, que es va representar al Teatre La Llatina i el director va ser el popular José Luis Moreno, a les ordres Ricardo ha treballat en algunes sèries de televisió.
Tot i no tenir molta experiència en la pantalla gran, l'actor ha participat en algunes pel·lícules. Així, l'any 1998, va treballar en El milagro de P. Tinto, a la qual van seguir, el 2001, Gente pez i Los pasos perdidos. De la resta de la seva no molt extensa filmografia podem citar Poniente, "El oro de Moscú", XXL, Dennis P. o la biogràfica Camarón, del director Jaime Chávarri.
Quant a la pantalla petita, el seu treball és molt extens, i ha participat en un gran nombre de produccions i sèries de gran èxit, encara que en la majoria ho ha fet de forma puntual i en episodis esporàdics. Així, entre elles, podem destacar, en la dècada dels 90, Los ladrones van a la oficina, Hermanos de leche, Querido maestro, Manos a la obra, Periodistas o Médico de familia, entre moltes altres.A partir del 2000 l'hem vist també en Compañeros, Policías, en el corazón de la calle, Hospital Central, El pantano, Lobos o El comisario.
També ha tingut papers fixos en algunes sèries com Plaza Alta o Arrayán. Però, va ser l'any 2004 quan la seva popularitat es va disparar en incorporar-se a l'equip d'una sèrie de gran audiència com era Aquí no hay quien viva, interpretant a Higinio Heredia. La fama de l'actor es va veure encara més augmentada l'any 2007, quan va entrar a formar part de la sèrie La que se avecina, que podríem considerar una seqüela de l'anterior. Aquí interpreta a Vicente Maroto, primer casat amb Goya i després vidu, un prejubilat que es passa la vida entre el sofà davant del televisor i el bar.

## Filmografia
### Cinema

| Llargmetratges El milagro de P. Tinto (1998) Los pasos perdidos (2001) Poniente (2002) El oro de Moscú (2003) XXL (2004) Dennis P. (2007) 7 Colombian Kilos (2007) | Curtmetratges 3 de Mayo (2009) |

### Televisió

| Los ladrones van a la oficina (1994) Hermanos de leche (1996) Querido maestro (1997-1998) Plaza Alta (1998) La casa de los líos (1998) Condenadas a entenderse (1999) Periodistas (1999) Médico de familia (1999) Petra Delicado (1999) Manos a la obra (1999) Antivicio (2000) Raquel busca su sitio (2000) | Compañeros (2000) Gente pez (2001) Policías, en el corazón de la calle (2001) El comisario (2001,2005) Hospital Central (2002) Ana y los 7 (2002-2003) El pantano (2003) Aquí no hay quien viva (2004-2006) Lobos (2005) La que se avecina (2007-2024) La noche en Paz (2012) |

### Teatre

* Apasionada
* El diluvio que viene
* Cada cual con la suya
* Una noche de abrigo
* La sopera

## Referències

* ↑ «Biografía de Ricardo Arroyo» (en castellà). biografias. [Consulta: 4 març 2014].